Hand, foot, and mouth disease

Hand, foot, and mouth disease (HFMD) be a common infection wey be caused by a group of enteroviruses. E typically dey begin plus a fever den feeling generally unwell. Dis be followed a day anaa two later by flat discolored spots anaa bumps wey fi blister, on de hands, feet den mouth den occasionally buttocks den groin. Signs den symptoms fi normally appear 3–6 days after exposure to de virus. De rash generally dey resolve on ein own insyd about a week.

De viruses wey dey cause HFMD be spread thru close personal contact, thru de air from coughing, den via de feces of an infected person. Contaminated objects sanso fi spread de disease. Coxsackievirus A16 be de most common cause, den enterovirus 71 be de second-most common cause. Oda strains of coxsackievirus den enterovirus sanso fi be responsible. Sam people fi carry den pass on de virus despite dem get no symptoms of disease. No animals be involved insyd transmission. Dem often fi make diagnosis fi base on symptoms. Occasionally, a throat anaa stool sample fi be tested for de virus.

Chaw people plus hand, foot, den mouth disease get better on dema own insyd 7 to 10 days. Chaw cases dey require no specific treatment. No antiviral medication anaa vaccine be available, buh development efforts be underway. For fever den for painful mouth sores, dem fi use over-the-counter pain medications such as ibuprofen, though make dem avoid aspirin insyd kiddies. De illness usually no be serious. Occasionally, dem dey give intravenous fluids to kiddies wey be dehydrated. Very rarely, viral meningitis anaa encephalitis fi complicate de disease.

HFMD dey occur insyd all areas of de world. It often dey occur insyd small outbreaks insyd nursery schools anaa kindergartens. Na large outbreaks dey occur insyd Asia since 1997. E usually dey occur during de spring, summer, den fall months. Typically e dey occur insyd kiddies less dan five years old buh occasionally fi occur insyd adults. Make dem no conf HFMD plus foot-and-mouth disease (dem sanso know as hoof-and-mouth disease), wich mostly dey affect livestock.

 Signs den symptoms 

 References 

 External links 

Category:Enterovirus-associated diseases
Category:Oral mucosal pathology
Category:Virus-related cutaneous conditions
Category:Translated from MDWiki